Z A P I S N I K

     
Sa sjednice Općinskog vijeća općine Jarmina održane 23. prosinaca 2014. godine u 18,oo sati u prostorijama općine Jarmina.

      NAZOČNI:                                                                   ODSUTNI:

       1.  MARIO  ROŽIĆ                                                    1. JOSIP  HANŽEK
2. STJEPAN BENČIĆ                                               2. TATJANA LUSAVEC
3. VLADIMIR KLARIĆ                                           3. STEVO CULEJ
4. DRAGUTIN CULI                                                 
5. MARIO CAFUTA

6. STJEPAN DADIĆ
7. MARKO MLINAR

8. MARIO MATIĆ                                                                                
Predsjednik Općinskog vijeća Mario Rožić, pozdravio je nazočne, utvrdio da postoji kvorum, a za današnju sjednicu predlaže:  

                                     D N E V N I     R E D

1. Usvajanje zapisnika sa prethodne sjednice

2. Aktualni sat i izvješće Općinskog načelnika

3. Izvješće o radu Općinskog vijeća u 2014. godini
4. Donošenje odluke po prijedlogu Odbora za socijalnu skrb
5. Razno
     
Glasovanjem vijećnika dnevni red je jednoglasno prihvaćen.

Točka 1.
1/1

Zapisnik sa prethodne sjednice Općinskog vijeća od 16. prosinca 2014. godine, bez primjedbi je jednoglasno prihvaćen.  

Točka 2.

2/1

Načelnik A. Draganić izvijestio je nazočne vijećnike, a vezano za projekte i radove koji su se provodili tijekom 2014. godine relativno zadovoljan, da se uspjelo napraviti sve što je planirano iako se osjetio nedostatak novca po dotacijama iz državnog proračuna ali je izuzetno zadovoljan sa prilivom sredstava naših zaposlenih po poziciji poreza a posebno iz VINKA d.o.o. (PIK Vinkovci i plantaža BORINCI, samim tim to je pokazatelj velikog broja zaposlenih naših sumještana. Zadovoljan je sa razvojem projekata radi povlačenja sredstava iz fondova EU i strukturnih fondova Ministarstva ruralnog razvoja i Ministarstva zaštite okoliša. 
Također se nada da će se u 2015. godini dogoditi i više  takovih projekata (rekonstrukcija stare zgrade škole za potrebe dječjeg vrtića, proširenje solarne elektrane za još 20 kw, rekonstrukcija 
nerazvrstanih cesta u naselju i dr.) za koje je započeta izrada projektne dokumentacije, a kroz izobrazbu dvije djelatnice iz Jarmine Petra Draganić i Ivona Mikulić koje posjeduju potrebite licence za pisanje projekata će se projekti realizirati i brže i lakše.

2/2

A. Draganić se u daljnjem izlaganju izvijestio da će za narednu sjednicu Vijeća sačiniti detaljno izvješće o svim aktivnostima njega kao Općinskog načelnika tako i sije općinske uprave.

2/3
U svezi novih koncesionara koji započinju sa izvršenjem koncesije će tražiti da izrade informativne publikacije sa jasno izraženim cijenicima kao bi naši mještani bili informirani o svemu, posebno se to odnosi na skupljanje i odvoz komunalnog otpada i dimnjačarske usluge. 
Točka 3.
3/1
D. Culi je u ime predsjednika vijeća podnio izvješće o aktivnostima u radu Vijeća, te obrazložio dostavljene pisane podatke o broju održanih sjednica, donijetih odluka a cjelovito izvješće o radu Općinskog vijeća za 2014. godinu sa svim elementima i podacima kao i o radu pojedinih radnih tijela biti će Vijeću predloženu za raspravu na prvoj sjednici u 2015. godini.

3/2

M. Rožić – predsjednik Općinskog vijeća se također osvrnuo na dostavljene podatke te za slijedeću sjednicu predložio tematsku točku o načinu i strategiji pisanja projekata za povlačenje sredstava iz fondova EU, imenovanje komisije ili radnog tijela koje će se isključivo baviti tom tematikom – pisanje projekata i provođenje natječaja prema fondovima EU .  
Točka 4.
4/1

M. Matić u ime Odbora za socijalnu skrb predložio da se na ime zahtjeva – molbe od strane Tomislava Sedlar čije te rođeno dijete ima zdravstvenih poteškoća te je već izvršen operativni zahtjev u Minhenu a slijedeći se treba izvršiti početkom 2015. godine, radi pomoći radi troškova liječenja odobri 3.000,oo kn.

S. Dadić je obrazložio jer situaciju zdravstvenog stanja  jer je sa istim detaljno upoznat.  

A. Draganić se osvrnu na dosadašnju praksu u Općini Jarmina da se u ovakvim slučajevima izlazilo u susret te su se odobravala novčana sredstva na ime pomoći i podržava prijedlog Odbora. Prijedlog Odbora za socijalnu skrb je jednoglasno usvojen te je donijeta Odluka da se obitelji Sedlar izvrši uplata u iznosu od 3.000,oo kn.
4/2
M. Matić je obrazložio određene promjene u tekstu natječaja za dodjelu stipendija, iako je na sjednici održanoj 16. 12. 2014. godine donijeta odluka o raspisivanju natječaja sa predloženim tekstom. Izmjena se predlaže samo u članku I, točka 5.  a odnosi se na dopunu točke sa tekstom „da se ukoliko nema kandidata s najmanjom prosječnom ocjenom 4,00 u obzir mogu uzeti i kandidati sa nižom prosječnom ocjenom ali ne nižom od 3,5“, i točki 6. odnosi se na nadopunu teksta „ da se ukoliko nema kandidata s najmanjom prosječnom ocjenom 3,00 u obzir mogu uzeti i kandidati sa nižom prosječnom ocjenom ali ne nižom od 2,5“ , ostali dio teksta Natječaja ostaje nepromijenjen. Kroz provedenu raspravu S. Dadić, A. Draganića i S. Benčića u svezi predloženih izmjena teksta na kraju je prijedlog Odbora za socijalnu skrb usuglašen prema opisanom te je jednoglasno donije Odluka o izmjenama i dopunama teksta Natječaja za dodjelu stipendija za 2014./2015. godinu.
Točka 5.
5/1

A. Draganić je obrazložio zahtjev svećenika Josipa Matanovića, tj. zamolbu za donacijom novčanih sredstava na ime troškova izrade projektne dokumentacije za izgradnju dvorišne zgrade za potrebe crkve sv. Vendelina opata u Jarmini. Prijedlog je bez rasprave prihvaćen te je jednoglasno donijeta Odluka o donaciji župi sv. Vendelina u iznosu od 10.000,oo kuna. 
                                                                                            Predsjednik Općinskog vijeća

                                                                                                      Mario  Rožić           

